રાંચી, 13 જુલાઇ: ઝારખંડમાંથી રાષ્ટ્રપતિ શાસન હટાવવાની રાજ્યપાલની ભલામણને રાષ્ટ્રપતિની મંજૂરી પ્રાપ્ત થયા બાદ ઝારખંડ મુક્તિ મોરચા ધારાસભ્ય દળના નેતા હેમંત સોરેને રાજ્યના નવમા મુખ્યમંત્રીના રૂપમાં શપથ ગ્રહણ કર્યા હતા. ઝારખંડના રાજ્યપાલ સૈયદ અહેમદે કોંગ્રેસના રાજેન્દ્ર પ્રસાદ સિંહ અને આરજેડીની અન્નપૂર્ના દેવીને પણ મંત્રીઓના રૂપમાં શપથ ગ્રહણ કરાવ્યા હતા. આ સાથે જ રાજ્યમાં હેમંત સોરેનના નેતૃત્વમાં નવી સરકારની રચના થઇ ગઇ છે.